Տեսարան Կառեր դել Կարմե փողոցից
Ֆեռնանդո Բոտերոյի ,,Ռավալի կատուն,, քանդահը
Սան Ավգուստին եկեղեցին
Գուել պալատը
Ժամանակակից արվեստի թանգարանի շենքը
**Էլ Ռավալ** (իսպ՝. *El Raval*, կատալոներեն՝. *El Raval*) - իսպանական Բարսելոն քաղաքի ենթաշրջաններից մեկը, ըստ համարակալման՝ դրանցից առաջինը։ Գտնվում է *Հին քաղաք*ի (իսպ՝. *Ciutat Vella*) սահմանագծում։ 2016 թվականի սկզբին բնակիչների թիվը եղել է 47.129։

Սան Պաբլո դել Կամպո վանքի եկեղեցին

Ընդհանուր տեղեկություններ
-------------------------

Էլ Ռավալը սահմանակից է *Սանտս Մանժուիկ* շրջանի *Էլ Պոբլե-սեկ* ենթաշրջանին (սահմանագիծ է հանդիսանում *ավենիդա դե Պարալելո պողոտան*), ինչպես նաև՝ *Սանտ Անտոնիո* ենթաշրջանին ու *Գոթական թաղամաս*ին (սահմանագծերն են *Պելայո* և *Ռամբլա* փողոցները)։ Էլ Ռավալի գլխավոր փողոցներն են *Կառեր դել Կարմե*ն, *Նոու դե լա Ռամբլա*ն և *Ռամբլա դել Ռավալ*ը։

Բարսելոնի այս ենթաշրջանում ապրում են եկվորներ աշխարհի տարբեր երկրներից. փողոցներում կարելի է տեսնել տարբեր ազգությունների, զանազան մշակույթների ներկայացուցիչներին պատկանող խանութներ, որոնցում վաճառվում են ոչ միայն ավանդական ապրանքատեսակներ, այլև ժամանակակից նորաձևության նմուշներ։ Քանի որ Էլ Ռավալում ապրում է չինացիների մեծ համայնք, ենթաշրջանը ոչ պաշտոնապես անվանվում է նաև Չինական թաղամաս (իսպ՝. *Barrio Chino*): Այդ անվանումը գործածության մեջ է դրել ժուռնալիստ Պակո Մադրիդը, ով առաջին անգամ այն կիրառել է El *Escándalo* շաբաթաթերթում հրատարակած իր հոդվածներից մեկում։

Էլ Ռավալն ու նրա բնակիչները ոգեշնչել են մի շարք նկարիչների, մասնավորապես՝ այնպիսի հանճարի, ինչպիսին է աշխարհահռչակ Պաբլո Պիկասոն, ում համար ներշնչանքի աղբյուր են ծառայել հատկատես նրա ստեղծագործության «կապույտ» անվանված շրջանում (1901-1904 թթ.)։

Տեսարժան վայրերը
----------------

Էլ Ռավալում կան տարբեր դարաշրջանների ու ոճերի պատկանող ճարտարապետական հուշարձաններ։ Դիտարժան կառույցնեից են 10-ջդ դարի վանական համալիր *Սան Պաբլո դել Կամպո*ն, 13-րդ դարում հիմնադրված *Բոկերիա* շուկան, 18-րդ դարի եկեղեցի *Սուրբ Ավգուստին*ը։ Նոր ժամանակների հիշարժան շինություններից են ժամանակակից արվեստի թանգարանը, արդի մշակույթի կենտրոնը։ Զբոսաշրջիկների առանձնահատուկ ուշադրությանն են արժանանում *Գուել պալատ*ը, որը մեծահամբավ ճարտարապետ Անտոնիո Գաուդիի վաղ շրջանի գործերից է և կառուցվել է նրա տաղանդի երկրպագու, կատալոնացի մեծահարուստ արդյունաբերող Էուսեբի Գուելի պատվերով, ինչպես նաև՝ անվանի քանդակագործ Ֆեռնանդո Բոտերոյի հանրահայտ աշխատանքներից մեկը՝ «*Ռավալ կատուն*» (իսպ՝. *Gato del Raval*), որը տեղադրված է *Ռամբլա դել Ռավալ* փողոցի մայթին։ 

Արժե հավելել նաև, որ Էլ Ռավալը միանգամայն արդարացիորեն համարվում է Բարսելոնի ամենաթատերական շրջաններից մեկը։ Այստեղ ամենահին թատրոնը կառուցվել է *Սուրբ խաչ* հիվանդանոցի բակում, Ֆիլիպ Երկրորդ թագավորի (1556—1598 թթ.) կարգադրությամբ.արքան ցանկացել է դրանով հիվանդանոցին անհրաժեշտ միջոցներ հայթայթելու հնարավորություն ընձեռել։ 1847 թվականին Ռամբլա փողոցի վրա կառուցվել է *Լիսեո* մեծ թատրոնը, որն այժմ Բարսելոնի ամենակարևոր թատրոններից մեկն է համարվում; Տարիներ անց *Օսպիտալ* փողոցի վրա բացվել են *Օդեոն* և *Ռոմեա* թատրոնները, իսկ 1853 թվականին առաջին հանդիսականներին է ընդունել *Մոնսեռատ* փողոցի վրա իր դռները լայնորեն բացած *Teatre Circ Barcelonès*-ը։ Այս թատրոնները ստեղծեցին այն ամուր հիմքը, որի վրա բարձրացավ ու զարգացավ Կատալոնիայի թատերական արվեստը;

Նորագույն ժամանակներում Էլ Ռավալում նոր թատրոններ են հիմնվել, ինչպես, օրինակ, 1916 թվականին *Խոակիմ Կոստա*յի փողոցի վրա բացված *Գոյա* թատրոնը, 1899 թվականին *Ռամբլա* փողոցի վրա որպես կինոթատրոն շարք մտած, սակայն հետագայում (1982 թ.) թատրոնի վերափոխված «*Պոլիոռամա*»-ն։

Էլ Ռավալը արվեստի ստեղծագործություններում
-----------------------------------------

* Ժոզեպ Մարիա դե Սագառայի Vida Privada գրքում /1932 թ./
* Ռաֆայել Խիլի La calle sin sol ֆիլմում /1948 թ./
* Ժան Ժենեի The Thief's Journal (Journal du Voleur) գրքում
* Ժոան Կոյոմի neighbourhood, լուսանկարների շարքում /1950-ական թվականներ/
* Էդուարդո Մենդոսայի La verdad sobre el caso Savolta գրքում /1975 թ./
* Տերենսի Մոիքսի La caiguda de l'imperi sodomita գրքում /1976 թ./
* Խոսե Անտոնիո դե լա Լոմայի Las alegres chicas de El Molino ֆիլմում /1977 թ./
* Իվայի Makinavaja կատականկարների շարքում/1986 թ./.
* Ֆրանսիսկո Կասավելայի El Triunfo (Francico Casavella book)|El Triunfo գրքում /1990 թ.
* Մարուխա Տոռեսի Un calor tan cercano գրքում /1996 թ./
* Ֆրանսիսկո Կասավելայի Un enano español se suicida en Las Vegas գրքում /1997 թ./
* Ռոբերտո Բոլանյոյի The Savage Detectives վեպում /1998 թ./
* Խոսե Լուիս Գերինի En construcción փաստավավերագրական ֆիլմում /2001 թ./
* Կառլոս Ռուիս Սաֆոնի The Shadow of the Wind վեպում /2001 թ./
* Ֆրանսիսկո Կասավելայի El día del Watusi եռագրությունում /2002-2003 թթ./
* Սեսկ Գայի En la ciudad ֆիլմում /2003 թ./
* Պաու Միրոյի Llueve en Barcelona թատերգությունում /2004 թ./
* Խոակիմ Խորդայի De nens ֆիլմում /2005 թ./
* *Խուան Մարսեի Canciones de amor en Lolita's Club գրքում /2005 թ./*
* Միրեա Ռոսի El Triunfo (film)|El Triunfo ֆիլմում /2005 թ./
* Ֆեռան Աիսա ի Մեյ Վիդալի El Raval, un espail al marge գրքում /2006 թ./
* Անտոնի Վերդաքերի Raval, Raval... ֆիլմում /2006 թ./
* Ֆեռնանդո Գոմեսի El misterio de la Calle Poniente գրքում /2008 թ./
* Մարկ Պաստորի La mala dona գրքում /2009 թ./
* Ֆրանսեսկ Բետրիուի Mónica del Raval փաստավավերագրական ֆիլմում /2009 թ./
* Ժո Սոլի The Runner's Salary ֆիլմում /2009 թ./
* Խավիեր Կալվոյի Corona de Flores վեպում /2009 թ./
* Մարուխա Տոռեսի Esperadme en el cielo գրքում /2009 թ./
* Ալեխանդրո Գոնսալես Ինյարիտուի Biutiful գրքում /2010 թ./
* Խավիեր Սուլոագայի Librería Libertad վեպում /2011 թ./
* Մատիաս Էնարդի Rue des voleurs վեպում /2012 թ./
* Խավիեր Արտիգասի և Քսապո Օրտեգասի Ciutat morta փաստավավերագրական ֆիլմում /2014 թ./

Համբավավոր ռավալցիներ
---------------------

* 

\*Մանուել Վասկես Մոնտալբան - գրող, ծնունդով՝ Էլ Ռավալից, Pepe Carvalho վեպի հեղինակ

\*Սալվադոր Սեգուի - 20-րդ դարասկզբի իսպանա-կատալոնական անարխասինդիկալիստական շարժման նշանավոր դեմքերից, կուսակցական հանձնարարութամբ ահաբեկչական գերծողություններ է իրականացրել

\*Էնրիկետա Մարտի Ռիպոլես - սերիական մարդասպան, մականունը՝ Բարսելոնի վամպիր կամ Էլ Ռավալի վամպիր։ Հատկապես Էլ Ռավալից մեծ թվով երեխաներ է առևանգել ու սպանել՝ նրանց արյունն ու ոսկրածուծը ,,հրաշք բժշկության,, մեջ կիրառելու նպատակով

\*Պերետ - ,,Ռոմա,, ասգագրական երաժշտախմբի կիթառահար, երգիչ, կոմպոզիտոր, համարվում է Rumba Catalana ոճի ականավոր ներկայացուցիչ. մանկությունն անց է կացրել Էլ Ռավալի Ռոմա համայնքում

\*Մարուխա Տոռես - գրող

\*Տերենսի Մոիքս - գրող

Գրականություն
-------------

* *Paco Villar* Historia y leyenda del Barrio Chino. — Barcelona, 1996. — 262 с. — ISBN 978-84-88791-32-0
* *Ferran Aisa; Mei M Vidal* El Raval : un espai al marge. — Barcelona: Editorial Base, 2006. — ISBN 978-848-5031-603.

Ծանոթագրություններ
------------------

1. ↑
2. ↑  Cifras oficiales de población
3. ↑  blanco.y.negro
4. ↑  Travel Guide(չաշխատող հղում)
5. ↑  *El Raval : història d'un barri servidor d'una ciutat*. [Associació de veïns del Districte V.], 1980.
6. ↑  VIDAL, J.
A. PALAHÍ, F. M. FERRER, X. S. *El Raval : història d'un barri servidor d'una ciutat*. Barcelona : [Associació de veïns del Districte Vè.], 1980.
7. ↑  Teatre Poliorama, официальный сайт(կատ.)

Արտաքին հղումներ
----------------

* B-Raval — Proyecto de Solidaridad y Promoción de El Raval(իսպ.)
* Rambla del Raval(իսպ.)
* Ravalnet.org
* El Raval Solidari
* Fundació Tot Raval
* Casal dels Infants del Raval Archived 2007-10-08 at the Wayback Machine.
* Ravalear: guide to visit "el Raval" day and night Archived 2017-09-26 at the Wayback Machine.
* B-Raval - Proyecto de Solidaridad y Promoción de El Raval
* Rambla del Raval
* Braval - Iniciativas de Solidariedade e Promoção
* Terral - Iniciativas de Solidariedade e Promoção

Աղբյուրներ
----------

* (katalanisch)
* Hochspringen ↑ Yvonne Kiegel-Keicher: Iberoromanische Arabismen im Bereich Urbanismus und Wohnkultur. Max Niemeyer Verlag, Tübingen 2005, ISBN 3-484-52324-7, S. 147ff.
* Hochspringen ↑  (englisch)
* Hochspringen ↑ Michi Strausfeld: Barcelona – Ein Reisebegleiter. Insel Verlag, Frankfurt am Main/ Leipzig 2007, ISBN 978-3-458-34951-8, S. 131ff.
* Hochspringen ↑  (spanisch)
* Hochspringen ↑  (englisch)
* Hochspringen ↑  (katalanisch)
* Hochspringen ↑  Archived 2018-01-29 at the Wayback Machine. (katalanisch)
* Hochspringen ↑  Archived 2018-01-29 at the Wayback Machine. (katalanisch)
* Hochspringen ↑  (katalanisch)
* Hochspringen ↑  (katalanisch)
* Hochspringen ↑  (englisch)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |

 |